
Þorsteins saga SíiðuHallssonar er 
áðr gefin út í „Analecta norræna“, Leipzig 1859, af 
Teodor Möbius, og í „Sýnisbók íslenzkrar tungu 
og islenzkra bókmennta í fornöld“, Kaupmannahöfn 
1860, af Konráði Gíslasyni. Með útgáfu Möbiusar er 
draumr Þorsteins gefinn út aftan við söguna, en í 
útgáfu Konráðs er honum sleppt. Báðar úgtáfur 
sögunnar, sem nú voru greindar, eru gefnar út 
eptir pappirshandriti, nr. 142, fol. í safni Árna 
Magnússonar; hefir Ásgeir Jónsson, skrifari Árna, 
ritað það um 1700, eptir skinnbók, sem nú er með 
öllu týnd. Þegar Ásgeir afritaði skinnbókina, hefir 
upphaf sögunnar vantað í hana, og á nokkrum 
stöðum sýnast hafa verið göt á bókinni, eða hún 
hefir verið máð mjög og litt lesandi; eru því á 
þeim stöðum eyður í útgáfu sögunnar, er ekki verða 
fylltar með neinni vissu, þó skal þess getið, að í 
útg. Möbiusar er eyðan á bls. 12 línu 9 (ofan frá) 
fyllt at nokkru, og má að líkindum, samkvæmt þvi, 
fylla hana svo, að á eptir orðunum: „Hann bjó á“, 
komi: {Kársstöðum, (hann var sonr?) Þorkels} 
0. s. frv. 

Mestr skaði er að því, sem týnt er aptan af frá- 
sögninni um síðusu viðskipti þeirra Þorsteins og 
Þórhadds (bls. 23, hér í útgáfunni), en þó virðist 
auðráðið af frásögn sögunnar á undan, að Þorsteinn 
hafi í för þeirri, er ræðir um þar sem sagan er nær 
á enda, — drepið Þórhadd og sonu hans alla. Um 
uppruna Þórhadds verður fátt ráðið af Þorsteins 

sögu, en þó er það auðséð, að hann hefir verið 
göfugra manna, og sjálfr eigi all-lítill fyrir sér. Mun 
mega telja efalaust, að hann sé sá, er Landnáma- 
bók (Hauksb. k. 243; Sturlub. k. 282) nefnir Þór- 
hadd skál og telr 4. mann frá Ásröði landnáms- 
manni á Ketilsstöðum á Völlum, en þrimenning 
Þórarins í Seyðarfirði (sem uppi var um og eptir 
1000), afa (föður-föður) Kolskeggs hins fróða. Að 
visu getr Þorsteins saga ekki þessa kenninafns 
Þórhadds, en þess ber að gæta, að Þórhaddr virð- 
ist fyrst koma til sögunnar einmitt þar sem nú vant- 
ar framan af henni. Hitt kemr aptr beinlínis heim 
við Þórhadd skál, þar sem sagan (k. 5) getr þess, 
að Órækja Hólmsteinsson, Bersasonar, Özurarson- 
ar, Brynjólfssonar hins gamla, væri frændi Þór- 
hadds, því að samkvæmt Landnámabók verða þeir 
Órækja og Þórhaddr skál að 5. og 6. að frændsemi 
frá Þorgeiri Vestarssyni að telja: 

Þorgeirr Vestarsson. 








„ Brynjólir hinn gamli 1. allgiei hinn gamli Þor- 


1 
Þorgeirsson. geirsso 

2. Özur Brynjólfsson. 2. Ásvör Herjólfsdóttir-Ás- 

röðr á Ketilsstöðum. 

3. Bersi (Spak-Bersi) Özur-3. Þorvaldr holbarki Ás- 
arson. röðarson. 

4. Hólmsteinn Bersason. 4. Þorbergr Þorvaldsson. 

5. Órækja Hólmsteins- #5. Hafljótr Þorbergsson. 
son. 


6. Þórhaddr (skál) Haf- 
ljótsson. 

Þorsteins saga er talin rituð á síðara helmingi 
13. aldar, eða jafnvel um 1250. Er ekki ólíklegt að 
einhver Haukdæla hafi lagt hönd á hana, því að til 
þeirra (Gizurar jarls Þorvaldssonar) er ættin frá 
Síðu-Halli einkum rakin í enda sögunnar. Þess má 

geta að annálar telja, að Teitr lögsögumaðr Einars- 
son hafi verið veginn 1258, og Sturlunga saga (211, 
248) getr þess, að vig hans hafi gerzt austr í Fjörð- 
um; mætti því ætla, að hann hefði búið þar eystra. 
Teitr hefir verið bróðursonr Gizurar jarls, og er 
ekki ólíklegt, að hann hafi ritað Þorsteins sögu. 
Sagan er vel rituð og fornleg að stýl, en einkum 
er hún merkileg fyrir það, að hún getr viðburða 
þeirra á Austfjörðum, sem ella mundu með öllu 
ókunnir, því að þeirra er hvergi annarsstaðar get- 
ið; er þar til að telja vig Þórhadds og sona hans og 
orsakirnar til þess. Sagan lýsir merkilega trú þeirri, 
er menn í þann tíma höfðu á draumum, kemr það 
fram í draumsögum Þórhadds, sem gefa sögunni 
enn forneskjulegri blæ en ella. Annars mun sagan 
sönn og áreiðanleg, að því er snertir aðalatriðin, 
en tímatalið er allmjög brjálað, því að hirðmennska 
Þorsteins hjá Magnúsi konungi góða gat eigi átt 
sér stað fyrr en eptir 1035, þar sem Magnús kom 
eigi fyrr til ríkis í Noregi, en eptir sögunni (k. 2.) 
hefði Þorsteinn átt að gerast hirðmaðr hans fyrir 
1015, eða eptir að Þorsteinn kom úr Brjánsorrustu 
(1014), en þá réð Eiríkr jarl Hákonarson enn fyrir 
Noregi (1000—1016); hafi þvi Þorsteinn farið til 
Noregs 1014, hefir hann þá gerzt hirðmaðr Eiriks 
Jarls, en síðar Ólafs konungs hins helga. En sagan 
blandar hér saman tveim utanferðum Þorsteins, 
og hefir hin fyrri orðið 1012, því að Njálssaga getr 
hans í Orkneyjum 1013, og 1014 er hann í Brjáns- 
orrustu með Sigurði jarli Hlöðverssyni. Síðan hefir 
Þorsteinn komið til Íslands um 1015, en litlu síðar 
farið utan í annað sinn, og hefir þá gerzt hirðmaðr 
Ólafs konungs helga, og er líkast að hann hafi þá, 
áðr hann fór utan, fengið Þórhaddi goðorð sitt til 
meðferðar, því að þá hefir Siðu-Hallr, faðir Þor- 

steins, verið andaðr fyrir nokkru; — hann er enn 
á lífi 1013 (Njáls saga k. 147), en sýnist hafa and- 
azt um 1015; — vig Þórhadds og sona hans mun því 
hafa orðið litlu eptir 1020, eptir að Þorsteinn kom 
út öðru sinni. Af sögu Ólafs helga (Flateyjarbók 
II, 241) má sjá að Þorsteinn hefir verið með Ólafi 
fyrir 1024, því að Ólafr konungr sendi honum þá 
orð til Íslands, ásamt öðrum höfðingjum, sem hann 
kallar vini sína; hafa þeir því verið hirðmenn hans 
áðr. Þriðja utanför Þorsteins hefir orðið eptir 1035, 
og í þeirri för hefir hann gerzt hirðmaðr Magnúss 
konungs góða; segir helzt frá viðskiptum þeirra í 
þætti Þorsteins í Flateyjarbók (Il1, 318—321 og 
330), og gerist þáttrinn um 1040. 

Ættartalan í lokum sögunnar er mjög merkileg, 
því að hún getr nokkurra manna, sem hvergi er 
getið annarsstaðar, og eptirtektarvert er það, að 
hún telr Ólofu systur Halls á Síðu, móður Kolbeins 
Flosasonar, Þórðarsonar Freysgoða, en Njálssaga 
(k. 95, 124, 153) segir Flosa hafa átt Steinvöru dótt- 
ur Halls; þetta getr því að eins verið rétt hvort- 
tveggja, að Flosi hafi fyrr átt Steinvöru, en Ólofu 
síðar, — því að Njálssaga getr eigi Ólofar. Konu 
Kols Hallssonar finnst hvergi getið nema hér, og 
eigi geta Önnur rit en ættartalan í niðurlagi Þor- 
steins sögu um Gróu Hallsdóttur, eða um Teit mann 
hennar, son Gizurar hins hvíta; er þó eigi ástæða 
til að rengja söguna um þetta; en hitt er skakkt, að 
Hallr í Haukadal ({ 1150) hafi verið sonr þessa 
Teits, eins og ættartalan í Þorst.s. virðist telja, því 
að hann var sonur Teits prests ({ 1111), sonar Ís- 
leifs biskups, Gizurarsonar hins hvíta. Langfeðga- 
tal Gizurar jarls er því komið inn í ættartöluna í 
Þorsteins s. á rangan stað, og má vera að þetta hafi 
ruglazt í afskriptum handritanna síðar en ættar- 

talan var fyrst rituð. Á þessi hlutr ættartölunnar 
að koma síðar inn í hana, þar sem getið er um Teit 
Ísleifsson og konu hans. Snorri Kálfsson, annar 
maðr Gróu Hallsdóttur, mun vera í ætt við Snorra 
Kálfsson á Mel í Miðfirði (ft 1175), mág Þorgils 
Oddasonar. 

Draumr Þorsteins Síðu-Hallsson- 
ar er áðr gefinn út, með Þorsteinssögu, í „Ana- 
lecta Norræna“, Leipzig 1859 (184—186. bls.), af 
Theodor Möbius, og í „Nordiske Oldskrifter“ XXVII 
(130—132. bls.) af Guðbrandi Vigfússyni; eru þær 
útgáfur báðar prentaðar eptir handritinu Á. M. 564, 
4to, sem er er skinnbók frá c. 1400 (brot af Vatns- 
hyrnu). Draumrinn fyllir að nokkru eyðu þá, 
sem verðr í niðrlagi Þorsteins sögu, og er hann 
því merkilegr, einkum vegna þess, að frásögn- 
ina um dauða Þorsteins er hvergi að finna annars- 
staðar, en svo sýnist, sem draumrinn hafi upphaf- 
lega fylgt Þorsteins sögu, og má það einkum ráða 
af orðum Þórhadds við Þorstein, að sagan hafi 
getið um andlát Þorsteins, þar sem Þórhaddr er 
látinn spá Þorsteini að „vændismaðr muni standa 
yfir höfuðsvörðum hans“. Blærinn á frásögninni 
í drauminum er og svo svipaðr sögunni, að hvort- 
tveggja sýnist geta verið ritað af sama manni upp- 
haflega, jafnvel þó að draumrinn fylgi nú eigi sög- 
unni í handritum. Reyndar hafa menn ætlað að 
draumrinn væri síðar ritaðr en sagan (eða c. 1300), 
en fyrir þeirri ætlan eru eigi næg rök. Vísurnar í 
drauminum eru afar fornlegar, þótt þær verði 
naumast með vissu skýrðar, enda munu þær vera 
nokkuð afbakaðar frá hinu upphaflega. Hér er 
að mestu fylgt skýringum dr. Guðbrands. Saga 
Þorsteins og draumr eru í fárra manna höndum 
á Íslandi, og er því hvorttveggja lítt þekkt áðr. 

hverfingunni ok váru þau drepin bæði. 
Þetta sumar ætlaði Þorsteinn utan með Þor- 
leifi, ok váru búnir fyrir þing. Þá var um 
rætt, hverjum hann mundi fá í hendr goðorð 
sitt. Þorsteinn svaraði: „Verit myndi þat 
hafa, at ek mynda eigi leitat hafa víða, ef 
Þórhaddr væri jafnnær .... enn nú veit ek 
ei(gi) at þessum málavöxtum, sem nú eru 
-...3 hefir hann ok flesta hluti til, bæði vit 
ok harðfengi .... er nú fæð með okkr“. Svá 
er sem mælt er, at „ferr orð er um munn liðr“ 
ok koma þessi orð til Þórhadds. Hann ferr 
þegar á fund Þorsteins ok mælti: „Vel gezt 
mér at orðum þeim, sem ek hefi spurt, ok 
gerum svá vel ok setjum niðr fæð þá, sem 
á hefir verið með okkr, enn tökum upp nýtt 
vinfengi, ok ef þér sýnist þat ráð at ek taka 
við goðorði þinu, þá skal ek boðinn og bú- 
inn til þess starfs, sem þú vilt mik til nýta“. 
Þorsteinn kvað þetta vel mælt, ok tók Þór- 
haddr við goðorðinu á þingi ok skildu með 
vináttu. Fór Þorsteinn utan ok kom við 
Orkneyjar. Þá réð fyrir eyjunum Sigurðr 

jarl Hlöðvésson. Hann fagnaði vel Þorsteini 
ok bauð honum til sín, ok hann var með 
jarlinum of vetrinn vel metinn, ok er váraði, 
þá spurði jarl Þorstein hvárt hann vildi fara 
með honum í hernað eðr vildi hann eftir 
vera. Þorsteinn kaus at fara ok var stafn- 
búi á skipi jarls ok var hinn hraustasti maðr 
á skipi sem hann væri vanr því starfi. Þor- 
steinn var maðr ráðugr ok vitr ok frækn, 
ok bað jarl hann lengi með sér vera síðan 
hann kannaðist við ætt hans ok hann vissi 
frændsemi þeira í milli, því at Þórdis Öz- 
urardóttir var móðir Halls á Síðu, en Özurr 
var son Hrollaugs Rögnvaldssonar af Mæri. 
Torf-Einarr jarl var son Rögnvalds jarls af 
Mæri, enn faðir Þorfinns jarls hausakljúfs, 
föður Hlöðvés jarls, föður Sigurðar jarls. Enn 
Sigurðr jarl herjaði víða um sumarit um 
Skotland ok frýði engi maðr Þorsteini fram- 
göngu ok hugar. Flutti þetta hvárttveggja 
fram mál Þorsteins ætt hans ok hraustleiki. 
Jarl drap margt óþjóðafólk, enn sumt flýði 
undan á skóga ok fór jarl viða um Vestr- 
lönd ok brendu. Sið um haustit fór hann heim 
til Orkneyja ok hafði þá kyrsetu þrjá mán- 
uði ok gaf þá vinum sinum góðar gjafir. 
Jarl mælti þá við Þorstein: „Góða fylgd hef- 
ir þú mér veitta ok drengilega ok þigg af 
mér öxi gullrekna; hana samir þér at bera“. 

Þorsteinn þakkar jarli, því at þat var en 
mesta gersemi. Þetta haust kom brennu-Flosi 
til Orkneyja ok hans menn, og fóru skifti 
þeira Sigurðar jarls sem segir í Njálssögu. 

2. Þenna vetr bjóst Sigurðr jarl til Írlands 
ok þá barðist hann við Brján konung, ok 
hefir sú orrusta frægst verit fyrir vestan haf, 
bæði at fjölmenni ok stórtiðindum þeim, sem 
þar urðu. Ok er jarl bjóst heiman, spurði 
hann Þorstein, hvárt hann vildi fara. Þor- 
steinn kvað sér eigi annat sama en fara, ok 
fylgja honum í háskanum — „er oss þykkir 
gott at hafa hóglifi með yðr í friðinum“. 
Jarl þakkaði honum orð sin. Þeir fóru síð- 
an til Írlands ok börðust við Brján konung 
ok urðu þar mörg tíðindi í senn, sem segir 
í sögu hans. Þar fellu þrir merkismenn Sig- 
urðar jarls, ok þá bað jarl Þorstein bera 
merkit. Þá mælti Þorsteinn; „Ber sjálfr krák 
þinn, jarl“. Þá mælti einn maðr: „Rétt gerir 
þú, Þorsteinn, því at af því hefi ek mist þrjá 
sonu mina“. Jarl tók merkit áf stönginni ok 
lét koma milli klæða sér ok barðist þá all- 
djarflega. Ok litlu síðar heyrðu (menn) mælt 
í loftinu: „Ef Sigurðr jarl vill sigr hafa, þá 
sæki hann á Dumazbakka með lið sitt“. Þat 
fylgdi jafnan jarli ok svá var þá. Þar fell 
jarl í þeiri atlögu ok margt lið með hon- 

1* 

um, ok í þessu drap Bróðir Brján konung. 
Enn Óspakr bróðir hans tók hann ok hleypti 
út þörmunum ok leiddi hann of eik eina 
ok dó hann svá. Þá urðu mörg tiðindi senn 
í mannalátum. Þorsteinn ok þeir nökkurir 
saman námu staðar við skóginn. Þá mælti 
einn maðr: „Hví flýr þú eigi, Þorsteinn?“ 
Hann svaraði: „Því at ek tek eigi heim í 
kveld, þó at ek flýja“. Þorsteini váru grið 
gefinn ok fór hann aftr til Orkneyja ok það- 
an til Noregs, ok kom til hirðar Magnúss 
konungs Óláfssonar ok gerðist hans hirð- 
maðr ok var ólikr þeim, er heima spyrja 
tíðindin at búum sínum. Hann var með mörg- 
um ríkum mönnum ok vel virðr, ok þótti 
hinn mesti ágætismaðr. Hann var ok hinn 
mesti rausnarmaðr í búi, ok vel mátti bær 
hans jafnast við ríkra manna herbergi. Þor- 
stein var vinhallr ok glaðr ok litillátr, vitr 
ok þolinmóðr, djúpsær ok langrækr; enn 
grimmr mótgerðarmönnum sinum, góðr við 
ölmusur ok alla þá er hans þurftu, enn hina 
stærri menn bar hann oft ofríki, þá er hann 
var hér á landi. Uppruni hans var merki- 
legr; hann fekk sér ok góða mægð ok traust 
þeira Vápnfirðinga, enn er hann hafði þrjá 
vetr utan verit ok var orðinn frægr mjök, 
þá fór hann út hingat. Þá var Þorsteinn tvi- 
tugr, er hann var í Brjáns orrustu; hann 

kom út í Fjörðum austr fyrir leið of haust. 
it, ok fór heim til bús sins ok urðu honum 
fegnir frændr hans ok vinir, ok allir hans 
þingmenn. Enn meðan Þorsteinn var utan, 
þá helt Þórhaddr vel þingmenn hans. Þar 
með fekk hann mikit af fé Hauks, og hit 
fyrsta sumar, er hann tók fjárheimtuna, var 
honum goldinn ketill mikill ok góðr. Ok er 
þeir fundust um skiftin urðu þeir vel ásáttir, 
þar til er ketillinn kom upp. Þá mælti Þór- 
haddr: „Þenna grip vil ek hafa til mins bús, 
enn þú haf annat fé í móti“. Haukr kvaðst 
eigi missa mega ok kvað hann þó mega vel 
við una, er honum var gefit alt ok eigi sann- 
legt í móti at mæla at hann hefði. Þórhaddr 
kvað svá vera, enn lét þó fleiri mönnum 
nauðsyn til kalla enn honum einum. Reið 
hann í brott. Þá kom Guðleif at í því ok 
mælti: „Eigi myndir þú á katlinum hafa 
haldit, ef ek hefða ráðit, ok mun þat illa 
gefast, við ofsa föður mins, ok ríði eftir hon- 
um ok biði hann hafa ketilinn“. Haukr mælti: 
„Engi þörf er þess, ok mun heimt annat, ef 
annat er veitt“. Hon mælti: „Eigi vilda ek 
hætta til órræða föður mins, ok kauptu 
heldr þér annan ketil. Þá var riðit til fund- 
ar við Þórhadd ok boðinn honum ketillinn. 
„Hitt er ráð“, sagði hann, „at Haukr hafi 
ketil, enn vér munum fara með váru máli 

sem oss líkar“. Haukr spyrr þetta ok þótti 
honum vel. Guðleif kvað ilt mundu af leiða, 
ok et næsta haust lét Þórhaddr reka af fjalli 
yxn fim, er Haukr átti, og þrjá tigu geldinga, 
ok lét drepa ok mælti, at svá skyldi segja 
Hauki, at þetta væri nökkurr hlutr af ketil- 
verðinu. Hauki þótti ósæmilega til sin gert, 
enn mátti ekki at hafa meðan Þorsteinn var 
í brottu ok þótti sér illa launat fjártillagit. 
Guðleif kvað mikit at gert, enn kvaðst vilja 
hætta til þess at þá væri kyrt. Vel var Þór- 
haddr til annarra manna þar um sveitir ok 
hugsaði rétt milli manna. Ok annat haust lét 
Þórhaddr reka fé jafnmargt af fjalli, þat er 
Haukr átti, ok drepa í bú sitt, ok bað enn 
segja Hauki, at þat var nökkurr hlutr af ket- 
ilverðinu. Haukr kvaðst eigi vita, hvat hann 
ætlaði til um rán við sik; kvaðst sakna 
Þorsteins vinar sins. Nú liðu þau missiri, ok 
et þriðja haust bjóst Þórhaddr til fjallgöngu 
ok allir synir hans ok lét þá reka af fjalli 
hundrað geldinga ok tíu yxn, er Haukr átti, 
ok lét slátra í bú sitt. Þetta mæltist illa fyrir. 
Í öðru lagi helt hann sér til ýmissa skulda. 
Haukr leitaði ráða við Guðleifu, hversu með 
skal fara. Hon kvað óhægt um at ráða of- 
beldi hans at svá búnu, — „mun Þorsteinn 
brátt til koma“. 

3. Þetta sumar kom Þorsteinn út sem sagt 

var, ok leið fram til leiðar ok riðr Þorsteinn 
með marga menn til leiðar. Þar kom Þór- 
haddr ok fjölmenni mikit, ok ræddu menn um 
mál sín ok heraðsstjórn; kvaðst Þorsteinn 
spurt hafa, at Þórhaddr hefði vel fylgt fyrir 
utan mál Hauks. Þat kvað hann ónýtt standa 
svá búit. Þórhaddr kvað þá mága mundu á 
- þat sættast sjálfa, enn kvað þó fleirum hafa 
gagn at orðit. Þorsteinn kvað þat maklegt, at 
hvárr réði sínu — „nú mun ok vel fundit at 
ek taka við goðorði minu“. Þórhaddr svaraði: 
- „Þetta skyldir þú fyrri talat hafa enn lögskil 
færi fram, enn nú samir betr at selja goðorð 
af hendi á várþingi, áðr lögskil fara fram, 
enda þarftu ekki goðorð í vetr“. Þorsteinn 
reiddist mjök er hann náði eigi goðorðinu, ok 
skildu við þat ok leið sumarit ok vetrinn ok 
leið at várþingi, ok áðr Þorsteinn reið heim- 
an, mælti Yngvildr kona hans: „Eigi er mak- 
lega með ykkr Vápnfirðingum, ef þú skalt 
eigi bera hæra nafn enn einn bóndi“. Ok er 
þeir Þorsteinn nálgast þingit, mælti Þor- 
steinn: „Hér munum vér nema staðar ok bíða 
Þórhadds, ok eigi skulum vit Þórhaddr báðir 
koma á þetta þing, ef ek næ eigi goðorði 
minu“. Litlu síðar kom Þórhaddr ok synir 
“ hans ok riðull manna. Þorsteinn spratt upp 
ok bað hann selja af höndum goðorðit ok 
rétta fram höndina — „eða ella skulum vit 

reyna með okkr“. Kvað eigi hæfa at bændr 
væri rændir, en höfðingjar svívirðir, ok taldi 
mjök á hann um skifti þeira Hauks, ok kvað 
hann eigi Hauk svívirða heldr ok dóttur sína. 
Þórhaddr kvað hann djarfan, — „heldr er 
sannara, at meiri svivirðing gerir þú Hauki, 
en þú gengr í sömu sæng hjá konu hans, hvert 
sinn er þú gistir þar, ok launar svá Hauki góð- 
ar gjafir“. Þorsteinn svarar: „Vel lýgr sá er 
með vitnum lýgr, ok vænti ek, at eigi fáir þú 
vitni til, at ek hafa né eina mannskonu tekit; 
er þat bæði, at ek em vel kvæntr, enda em ek 
henni trúr. Ger nú skjótt um, at þú sel fram 
goðorðit, eðr annarr skal verri“. Þórhaddr 
svaraði: „Ákafr maðr ertu ok eigi mjök stiltr, 
ok muntu ná goðorði þinu, þó at þú heitist 
eigi til, ok eigi gerði faðir þinn svá, er hann 
misti Ljóts sonar sins á alþingi; þá mælti 
hann þó alt vægilega, ok var þat þó mann- 
raun enn þetta engin“. Nú áttu margir hlut í, 
ok tók Þorsteinn við goðorði sínu. Á þingi 
fóru fram lögskil, ok at þinglausnum í þing- 
brekku stóð Þorsteinn upp ok mælti: „Kunn- 
igt er mönnum um skifti þeira Hauks ok Þór- 
hadds, ok ef slíku skal fram fara, þá eru 
bændr mjök forystulausir; skal ok Þórhaddr 
brátt vita, at ek em ríkari enn hann, ok lýsi 
ek þvi, Þórhaddr, at þér er ætlaðr bústaðr á 
þeim bæ er á Stræti heitir á Berufjarðar- 

strönd, ok skaltu á brottu verða af Rannveig- 
arstöðum með alt þitt áðr hálfr mánaðr sé 
liðinn, ella skal ek færa þik á brott með engri 
vægð, enn eigi skaltu flýja ór heraði at minu 
ráði né synir þínir, því at vér erum makleg- 
astir, Austfirðingar, at hræra um ykkur vand- 
ræði, enn ef þér farið ór heraði án minu ráði, 
þá skal ek verja innihöfn ykkra, ok segja þá 
upp, er yðr taka“. Þórhaddr kvað óráðamann- 
lega til orðs tekit ok — „mætti svá á stand- 
ast, að lítil gæði stæði af minni innivist, ef 
oss er allmjök til þrengt, enda hefi ek sjálfr 
ráðit bústað minum hér til“. Þorsteinn kvað 
nú svá vera skyldu sem hann hafði mælt, ok 
skildu at því. Fór Þórhaddr heim ok gussaði 
ekki. Leið svo fram um nökkurar stundir. 
Mælti Þórhaddr at Þorsteinn mundi eigi kunna 
dagatal — — — höggi hans um nóttina. Nú 
leið sú nótt, ok er hann ætlaði kyrru fyrir at 
halda, kom þar Þorsteinn með fimtán menn 
ok kvaðst því einu hafa heitit Þórhaddi, er 
hann skal efna ok þennan morgin snemma 
kom inn smalamaðr Þórhadds ok sagði hon- 
um at fimtán menn riðu at bænum, — „enn 
þú sagðir að Þorsteinn myndi eigi dagatal, 
enn mér lizt sem hann mun koma nú“. Þór- 
haddr mælti: „Stöndum upp ok neytum 
vápna; margt mun í gerast áðr vér erum 
drepnir“. Ok er Þorsteinn kom at garði, þá 

stigu þeir af baki ok kvað Þorsteinn eigi 
skyldu spilla túni Hauks. Gengu þeir þá til 
bæjar, ok var þeim sagt at Þórhaddr myndi 
inni bíða ok synir hans, enn hurðir váru aftr. 
Þorsteinn gekk at dyrum ok mælti: „Ef Þór- 
haddr má heyra mál mitt þá býð ek engan 
ófrið, ef hann gengr út ok vill í brott fara“. 
Þórhaddr bað hann at sækja, enn Þorsteinn 
kvaðst spara menn sina til þess at ganga á 
vápn þeira, — „skulum vér bera eld at hús- 
um, enn bæta Hauki húsbruna“. Þeir gerðu 
svá ok báru eldinn at. Þorsteinn leyfði konum 
útgöngu. Nú gerðist brátt svæla mikil í hús- 
um ok reykr tók at vaxa. Þá mælti Helgi: 
„Íllr dauði þykki mér at brenna inni sem 
melrakkar, ok vil ek heldr út ganga til griða, 
eða þola járn at öðrum kosti“, — ok svá gerði 
hann. Ok svá sem þeir kvámu út, þá lét Þor- 
steinn binda þá, enn gera þeim ekki annat. 
Síðan var bú þeira í brott fært, ok reka fé á 
Stræti. Lét Þorsteinn skifta þar öllu í helm- 
inga, ok varð svá at vera sem Þorsteinn vildi, 
ok bjó Þórhaddr á Stræti, enn Þorsteinn fór 
heim til Hofs. Váru nú orð ger Hauki, ok 
tók hann þar við fé sinu. Varð nú af nýju 
fjándskapr með Þórhaddi ok Þorsteini ok 
mest af Þórhaddi, er hann var svá mjök 
nauðigr. Gerðist nú orðflaug mikit af Þór- 
haddi ok sonum hans til Þorsteins, ok váru 

þeir hinir mestu fársmenn í orðum. Einn 
aftann kom þar maðr til gistingar, sá er 
Grimkell hét. Hann var flökkumaðr ok 
hrópstunga mikil. Þórhaddr gerði sér tið- 
hjalat við hann, ok dvaldist hann þar um 
hrið. Þórhaddr kaupir at honum, at hann 
skal fara á vestanvert land ok bera þar upp 
rógmæli um Þorstein Hallsson með þvi móti, 
at Þorsteinn væri kona hina níundu hverja 
nótt, ok átti þá viðskifti við karlmenn, ok 
yfir þessa flugu gein Grimkell, ok fór yfir 
landit vestr ok hrópaði Þorstein, ok fór siðan 
svá vestan yfir rógmælit. Þetta fór svá, at róg- 
mælit kom nær í hvers manns hús, ok lögðu 
óvinir Þorsteins á hann óvirðing mikla hér 
fyrir, enn vinir hans hörmuðu. Kolr bróðir 
hans gekk fyrst í berhögg við hann um þetta 
mál. Var hann þá á vist með honum ok hafði 
komit út um sumarit. Kolr mælti eitthvert 
sinn við Þorstein: „Finnr þú nökkut til, 
frændi, hverr fjándskapr við þik er hafðr ok 
fáheyrð ok undarleg upplostning; eru ok því 
vinir þínir færri við þik enn verit hafa, enn 
sumir gera glott at. Er ok þetta mál með 
miklum fjándskap, ok látit sem vestan at 
sé atkomit, enn ek hygg at nær þér mun 
boðinn upp rísa, ok má slíks eigi of hefnt 
vera“. Þorsteinn svaraði: „Klækisefni eru í 
höfð; er ok líkast at illan enda eigi, ok alls 

fjándskapar varði mik annars af Þórhaddi ok 
sonum hans, heldr enn þessa. 

4. — — — hét maðr er bjó í Breiðdal 
at Kleif. Með honum var á vist sá maðr er 
Steinn hét ok var kallaðr drauma-Steinn. 
Hann réð betr drauma en aðrir menn; hann 
tefldi ok manna bezt — — — upp í Hlið í 
Lóni. Ingjaldr hét maðr. Hann bjó á (Kárs- 
stöðum) — — — (Þorkels) þess er bjó á 
Berunesi á Aðalbóli. Hann var góðr bóndi 

. dvaldist meðan at Kleif. Þórhaddr var 
þá kátr mjök, ok mælti at þeir mundu tefla, 
— „því mér er sagt at þú teflir manna bezt, 
enn ek hendi ok gaman at þvi“. Steinn bað 
hann ráða. Þeir tefldu, ok hafði Þórhaddr 
ekki við. Hann mælti þá: „Eigi er of mikit 
sagt af þessi íþrótt þinni, ok munum vit 
nú hætta at tefla, því ek á önnur erindi við 
þik“. Steinn spurði, hver þau væri. Þórhaddr 
mælti: „Þat er mér sagt, at þú ráðir manna 
bezt drauma, ok vil ek þat reyna, því at 
mik hefir margt dreymt undarlegt, ok er 
mér forvitni á at vita, hversu þú ræðr“. „Ó- 
gerla kann ek drauma at ráða, enn eigi er 
ólíklegt at þik dreymi mart, því at þú mælir 
mart“. Þórhaddr mælti: „Þat dreymdi mik, 
at ek þóttumst hlaupa með stöng upp at 
fjallinu frá Stræti ok yfir gryfjur nökkvarar 
ok götur, enn ek þóttumst þar niðr koma, 

er heitir í Hvarfi“. Steinn sagði: „Þat ætla 
ek at þá ráða ek rétt draum þinn, at yfir- 
hlaup muni verða á ráði þinu um réttar 
götur. Þat er þá er þú hverfr frá réttu ok 
tekr upp rangt. Enn þat má (verða) at 
þér ljái þess hugar, at hverfa aftr, ok em 
ek þar hræddr um“. Þórhaddr mælti: „Litt 
ræðr þú í hag mér“. Stein svaraði: „Seg mér 
þá eina drauma, at þú vill at ek ráða eftir 
því sem ek ætla at vera muni“. „Sá var ann- 
arr draumr minn“, sagði Þórhaddr, „at ek 
sá tungl tvau ok fór annat at venju, enn 
annat var í fjalli at húsbaki, ok þóttumst ek 
taka þat ok eta, ok þóttumst ek leifa af lit- 
inn mána ok hirða í pússi minum“. Steinn 
mælti: „Undarlegr er draumr þinn, enn sjá 
þykkjumst ek hvat hann er. Þar hefir þú etit 
heims undr, ok merkir þat glæpyrði þín, þau 
er fram fara af munni þinum, ok munu enn 
eigi öll mælt, þau sem þú hirðir í hjarta þinu, 
er þú hirðir sumt af tunglinu“. Þórhaddr 
mælti: „Eigi er munlikt um þat er mik má 
henda, enda má vera at eigi sé góðs efni í. Sá 
var enn þriði draumr, at ek þóttumst vera í 
smiðju ok gera spjót, enn synir mínir blésu 
at, ok þótti mér aldri soðit verða til loks, enn 
spjót varð ávalt ór“ .... Steinn mælti: „Þat 
eru gómaspjót yðr, ok orð sem þér mælit ok 
sindrar af of alt land, ok mun yðr þykkja 

aldri fullger, ok ert þú upphafsmaðr at, enn 
synir þínir fylgja þvi“. Þórhaddr mælti: „Sá 
er enn fjórði draumr minn, at ek þóttumst 
ganga í aðra smiðju, ok þá brá því við er 
mér þótti undarlegt, at ek þóttumst þar finna 
mik fyrir“. Steinn svaraði: „Svá er ok, at 
í aðra smiðju er komit um ráð þitt enn ver- 
it hefir, þá er þú hafðir mannvirðing ok 
goðaheill, enn nú hefir þú fjándskap margra 
manna, ok er eigi ólíklegt, at þú finnir sjálf- 
an þik fyrir at lyktum“. Þórhaddr svaraði: 
„Sá var draumr minn enn fimti, at ek þótt- 
umst ganga til sjávar, þar sem var saltsviða 
mikil, ok synir mínir með mér ok þóttumst 
ek eta glóanda salt ok drekka sjáinn við“. 
Steinn mælti: „Þat merkir svívirðingar orð 
þin“. Þórhaddr mælti: „Alllítt hlifir þú mér 
í draumaráðningunni“. Steinn kvaðst ráða 
eftir því sem hann ætlaði at vera mundi. 
Þórhaddr mælti: „Sá er enn sétti draumr 
minn, at ek þóttumst ganga frá bæ minum 
ok synir mínir með mér ok koma milli bjargs 
ok sjávar, ok þótti mér sem boði nökkurr 
iysti oss í bjargskoru nökkura, ok þótti mér 
„ mjök þröngt at oss. Þá þótti mér svá löng 
höndin á mér, at ek þóttumst seilast upp á 
bjargit ok svá komumst ek upp á, ok sið- 
an tók ek á móti sonum minum ok heimta 
ek þá til mín, ok stóðum vér þá allir sam- 

an á bjarginu“. Steinn svaraði: „Þar sem 
hendr þínar váru lengri enn at hætti ok eðli, 
þat sýnist í því, at langar muni verða þin- 
ar tiltekjur, ok draga þar eftir þér sonu þina 
á þat óráð, ok þar sem þér stóðuð á bjargi 
þá munu þér alla yðra björg undir fótum 
troða“. Þórhaddr mælti: „Þenna draum 
ætla ek góðan“. Steinn kvað svá ganga 
mundu sem hann sagði. Þórhaddr mælti: „Sá 
var enn sjaundi draumr, at ek þóttumst fara 
leiðar minnar, ok fara hjástig hjá götunni, 
ok koma á brekkur nökkurar á bak bænum 
á Stræti, enn mér þótti Þorsteinn Hallsson 
ganga undir niðri rétta götu“. Steinn kvað 
þat auðsætt, at Þorsteinn gengi réttan stig 
— „enn þú rangan í ykkrum skiftum, ok 
mun hann koma upp undir þér at lyktinni“. 
Þórhaddr mælti: „Sá var draumr minn enn 
átti, at mér þótti tungan svo löng í mér, at 
ek þóttumst krækja henni aftr í hnakkann 
ok fram í munninn öðrum megin“. Steinn 
svaraði: „Þat er auðsætt, at þér mun tungan 
um höfuð vefjast í helzta lagi“. Þórhaddr 
mælti: „Sá er hinn níundi draumr minn, at 
ek þóttumst vera á fjalli því er Gerpir heit- 
ir. Þat fjall er í Austfjörðum, ok þaðan sá 
ek um mörg lönd, enn hvergi í nánd mér, 
því at myrkri laust yfir alt“. Steinn mælti: 
„Þar er þú vart á fjalli því er Gerpir heitir, 

þat sýnist mér at ráð þitt var gerpilegt, þá 
er þú vart með goðorð Þorsteins, ok veittir 
mörgum bæði í fjártillögum ok málafylgjum, 
enn nú gefr þér glámsýni, er þú hefir ilt 
ráð upp tekit ok þú sér eigi satt um þat, er 
hjá þér er, enn þat sér þú glögt er fjarri þér 
er“. Þórhaddr mælti: „Sá var enn tíundi 
draumr minn, at ek þóttumst koma á mót 
fjölment, ok þótti mér sem kastat væri í 
fyrirskyrtu mér járnum þeim er rær heita, 
enn hinir stærri menn járnbútum þungum 

. ok fellu niðr rærnar“. Steinn mælti: 
„Þess get ek til, at sættarfundr muni lagðr 
með ykkr Þorsteini, ok væntir mik at smærri 
menn ok alþýða muni gott til leggja með þér 
ok láta þik njóta þess er þú vart þeira for- 
mælandi, enn hinir stærri menn munu því 
öllu niðr slá, er þér er til gagns, ok virða 
meira fjándskaparorð þin“. Þórhaddr mælti: 
„ðá er hinn ellefti draumr minn, at ek þótt- 
umst fara upp eftir Breiðdal ok hafa svo 
mikinn faðm, at ek þóttumst mega vöndla 
upp alt heraðit“. Steinn svaraði: „Þar muntu 
hafa alla heraðsmenn í fangi þér ok í móti 
þér í sinum ráðum“. Þórhaddr svaraði: „Sá 
var enn tólfti draumr minn, at ek þóttumst 
fara ór Breiðdal Hjarðarskarð, ok til bæj- 
ar þess er í Þroti heitir, ok þótti mér sem 
ekkja nökkur byggi þar ok þóttumst ek drepa 

fótum í þúfu ok falla, enn mér þótti Þor- 
steinn ríða um þvera götuna í móti mér“. 
Steinn mælti: „Eigi kemr mér þat á óvart, at 
þú farir Hjarðarskarð ok drepir fótum í 
banaþúfu ok þrotnir þar“. Þórhaddr kvað 
eigi ólíklegt, at hann yrði eigi langær ok 
hættu nú talinu. Síðan fór Þórhaddr heim. 

5. Nökkuru síðar áttu heraðsmenn hlut í, 
ef nökkurar vánir væri sátta, ok báðu Þor- 
stein til koma. Hann kvaðst ætla at til litils 
mundi koma, at tala um mál þeira Þór- 
hadds — „enn ef tala skal um heraðsstjórn, 
þá mun ek koma, þótt Þórhaddr sé þar ok 
synir hans“. Þessi fundr var á Berunesi. 
Kom þar Þorsteinn ok fjöldi bónda, ok létu 
fyrst talat um heraðsstjórn, hversu fara ætti, 
ok urðu á þat vel sáttir. Þá mælti Órækja 
Hólmsteinsson, Bersasonar, Özurarsonar, 
Brynjólfssonar ens gamla, — hann var 
frændi Þórhadds: — „Þik kveð ek at þessu, 
Þorsteinn, ef nökkut skal mega til sætta tala 
með ykkr Þórhaddi; viljum vér þar allan 
hlut í eiga ok ekki til spara hvárki fé né 
annat. Máttu á þat lita, at þeir frændr væri 
þér til margs vel fallnir, enn þetta mun þér 
at engri svívirðu verða ok eigi minkar höfð- 
ingsskap þinn orð þeira ferleg“. Þá fylgdu 
at aðrir heraðsmenn ok túlkuðu mál Þór- 
hadds, ok kváðu Þorstein af því mundu fá 

frama. Segja Þórhadd góðan hug hafa á lagt 
- at fylgja hans málum, þá er hann var eigi við. 
Þá svaraði Kolr bróðir Þorsteins: „Undarleg 
er slík eftirleitan fyrir hönd Þórhadds, þess 
manns er svá illa hefir fyrir sér gert ok allir 
þeir feðgar“, ok svá svöruðu þá þegar margir 
til, frændr Þorsteins ok vinir. Þá mælti Þor- 
steinn: „Eigi þarf hér margt um at tala; 
eigi munum vit Þórhaddr sættast“. Ok fór 
sættarfundrinn sem Steinn gat. Þórhaddr 
mælti: „Eigi skulum vér þar ok mörg orð 
til leggja, enn vita skaltu þat Þorsteinn, at 
ek em draumamaðr mikill, ok eigi óliklegt 
at brátt ræsi suma, enn allir munu eiga nökk- 
urn stað. Mik dreymdi þat, at hvitabjörn mik- 
ill fór af hafi utan ok hljóp yfir höfuð oss 
feðgum hér á Berunesi ok rann siðan á braut 
með brekkum nökkurum löngum, enn síð- 
an sá ek at refr nökkurr skauæzt úr urðum 
ok banaði birninum, ok ráð þú Þorsteinn“. 
Þorsteinn kvaðst eigi ráða mundu draum 
hans ok ekki tal eiga við hann. Þórhaddr 
svaraði: „Ek skal þá ráða, at slíkt sem flýgr 
yfir at öðrum mönnum, þá veit ek, at þú 
hefir þungan hug á mér ok kann verða, at 
þér verði auðit at verða minn skaðamaðr ok 
sona minna, ok er þat gott at taka dauða af 
slíkum manni sem þú ert, hjá því sem af 
vændismanni, sem standa mun yfir þínum 

höfuðsvörðum, — enn sá var annar draumr, 
at mér þótti Þorsteinn, sem vit ættim mat 
saman, ok synir minir, ok var hverjum 
várum deildr hálfr hleifr brauðs, enn öllum 
saman suflit, ok þótti mér sem vér ætim vára 
hleifa loks feðgar, enn Þorsteinn hefði etit 
brauðsuflit alt frá oss ok halfan sinn hleif, 
ok ráð þú, Þorsteinn, þenna draum“. Þorsteinn 
spratt upp ok kvaðst eigi ráða mundu drauma 
hans. Þórhaddr kvað sér sparat mundu at 
ráða, — „ok skal svá vera, ok ræð ek svá at 
vér feðgar munum brátt lúka várum lifdög- 
um og muntu, Þorsteinn, nema frá oss lífs- 
björgina, ok kann þó vera at þú eigir skamt 
ólifat“, ok skildu siðan fundinn ok fóru menn 
heim ok óx ávalt óþokki með þeim. Þenna 
vetr átti Þorsteinn heimanferð norðr til 
Vápnafjarðar at hitta skegg-Brodda mág sinn. 
Kolr bróðir hans fór ok með honum ok nökk- 
urir menn aðrir ok váru þar um hríð, ok 
váru þeir mágar jafnan á tali. Broddi leysti 
Þorstein brott með góðum gjöfum, ok er þeir 
fóru norðan um Smjörvatnsheiði, þá hrapaði 
maðr þeira fyrir brekku nökkura, ok hló Þor- 
steinn at, ok margir menn aðrir, er manninn 
sakaði eigi. Þá mælti Kolr: „Undarlegt þykkir 
mér, bróðir, er þú mátt hlæja, slikt orðtak 
sem Þórhaddr hefir mælt við þik, ok muntu 
aldri hefna vilja, ok beint er þér farit, sem 
9. 

ólmum dýrum er smádýrum verða at skaða 
okfer ———————————— 
slokr þeira víða ok fýkr fyrir vindi ok mun ek 
hefna verða“. Þorsteinn kvað eigi betr at meir 
væri eggjat, enn kvaðst sjaldan setit hafa svi- 
virðingar ok eigi annara við þurft at hefna. 
Kvámu heim ok váru heima of vetrinn enn of 
várit öndurt fór Þorsteinn suðr at fjárfari 
sinu, ok at hitta þingmenn sína. Þar var á 
mikil ok kvámust þeir þó vel yfir, ok hittu 
Þórhadd öðrum megin, er þeir kvámu af ánni. 
Hann fór með klyfjahross ok spurði hversu 
yfir ána væri: Þorsteinn kvað honum ófært 
einum saman — „ok skal ek fá til kná menn 
at fylgja þér“. Þórhaddr lézt þat þiggja 
mundu, ok þótti þó undarlegt, er hann veitti 
honum þenna forbeina, ok komst Þórhaddr 
yfir, enn er Þorsteinn var at spurðr, hví 
hann gerði þetta, þá svaraði hann: „Þeir 
hafa fáir hlutir verit, er mér hafa meira 
um verit, enn at koma Þórhaddi heilum yf- 
ir ána, því at ek ætla honum annan dauða 
enn drukkna“, Þorsteinn fór heim, ok Ltlu 
siðar dreymdi Þorstein, at Jóreiðr móðir 
hans kom at honum, hon var Þiðrandadóttir, 
enn hon var þá önduð. Hon spurði: „Ætlar 
þú nú brátt til sættarfundar við Þórhadd?“ 
Hann kvaðst eigi þat hafa í hug sér. „Viltu 
hefna þá?“ sagði hon. Hann kvaðst þat hugs- 

at hafa. Hon mælti: „Eigi þarftu þá lengr 
at fresta, því at eigi mun fyrri niðr falla ill- 
mælit enn hefndin ferr fram, ok kvað þá 
vera ráð um daginn eftir, — tak ok öxar 
þínar báðar, Jarlsnaut ok Þiðrandanaut ok 
haf þá í hendi til hefndanna, er þyngri er 
í hendi, því at Þiðrandanautr hefir oft vel 
gefizt, þótt hon sé eigi jafn-fögr sem hin“. 
Siðan vaknar hann, ok þóttist sjá svipinn 
hennar, er hon gekk í braut. Þann dag var 
ofviðri mikit. Þorsteinn tók öxarnar ok jafn- 
vætti í hendi sér, ok var Þiðrandanautr 
þyngri, ok þótti honum eigi þó þess ván. 
Síðan bjóst hann til ferðar ok stigr á ferju; 
fóru til Hofshólma ok tóku þar langskip 
gott ok reru út ór Álftafirði snemma of 
morgin. Þeir váru átján saman ok fóru svá 
norðr til Landsness. Þorsteinn var heldr ó- 
kátr áðr enn boði fell yfir skipit hjá Æða- 
steini og fyldist skipit undir þeim ok jósu 
þeir upp ok gladdist Þorsteinn síðan, ok 
þótti þetta vel verða, er þeir stýrðu undan 
háskanum. Ok er Þorsteinn var heiman far- 
inn, varð varr við austmaðr hans, er á vist 
var með honum. Hann hafði verit fyrr með 
Þórhaddi. Þat varð hans tiltæki, at hann hljóp 
á fjörðinn, ok er hann kom til fjarðar botns- 
ins ok hitti menn, þá spurði hann tíðinda. 
Þá var hann svá móðr, at hann fekk eigi 

mælt meira enn þetta. Þá fell hann niðr. 
Þeir Þorsteinn koma niðr undir Bakka á 
Berunesi ok hittu sauðamann Ingjalds, ok 
spurði Þorsteinn hvat þar væri gesta. Hann 
mælti: „Mér er eigi laun á; þeir eru hér 
Helgi Þórhaddsson ok bræðr hans, Þorvarðr 
ok Naddr, enn ek hygg at Þórhaddr sé at 
Þorkels á Berunesi, ok Ásbjörn með hon- 
um“. Þorsteinn mælti: „Vel ferr þér frá- 
sögnin“. Ok skildust at þvi. 

6. Nú skal segja frá Þorsteini ok mönn- 
um hans, at þeir sneru til bæjar á Kárs- 
staði, ok gengu undir húsgafl allir saman. 
Þá mælti Þorsteinn: „Vitu þér þann málavöxt 
um ferð vára, at ek ætla til hefnda minna 
harma, enn ek vil at engi yðvarr veiti mér 
lið í móti Þórhaddi, nema lif mitt liggi við, 
því at ek vilda allra þeira bani verða. Vara 
ek yðr því við, at reiði min liggr við, ef eigi 
er svá gert“. Þorsteinn gekk til dyra ok 
kvaddi hurðar, ok kom Ingjaldr út ok heils- 
ar Þorsteini. Hann spurði, hvat þar væri 
scsta. Ingjaldr varð fárr við ok sagði þó. 
Þorsteinn svaraði: „Er eigi þat, at þeir gerist 
mágar þinir, synir Þórhadds, ok hitti dætr 
þinar; bið þá út koma, ef þeir vilja at vér 
talim um sættir várar; er nú eigi fjölmenni 
boðit“. Bóndi kvað gott, ef svá væri at þeir 
sættist. Hann gerði svá, gekk inn ok sagði 

þeim at Þorsteinn væri kominn úti ok vildi 
tala við þá. Helgi kvaðst eigi þat vita, hvárt 
honum væri þat nökkut í hug. Þorvarðr 
kvaðst vilja út ganga, ef Þorsteinn væri 
einn, ok gekk hann út ok Naddr, enn Helgi 
var hóti seinni, ok er þeir kómu út, bað Þor- 
steinn þá niðr at setjast ok tala. Þorsteinn 
gekk þá at jörva nökkurum ok þeir eftir, 
ok kvað hann eigi mundu allskamt talit ok 
kvað því hæfa at sitja. Þorvarðr settist niðr, 
ok var hinn vörpulegasti maðr, ok í því erhann 
settist niðr hjó Þorsteinn Nadd banahögg, enn 
í þvi er Þorvarðr vildi upp standa, hjó Þor- 
steinn hann banahögg, áðr hann kæmist á 
fætr. Í því kom Helgi út, ok hljóp undir stein 
einn, er þar var í túninu, ok varðist það- 
an; hann var bæði mikill ok sterkr ok garpr 
enn mesti. Þorsteinn sótti at honum ok átt- 
ust við um hrið. Enn Sigurðr enn auðgi 
hét maðr er í ferð var með Þorsteini. Hann 
hljóp at Helga ok lagði til hans með sverði, 
enn í þessu hjó Þorsteinn til Helga með öxi 
ok veitti honum bana, enn kvað Sigurð illa 
hjá sitja, enn kvað við hann mesta várkunn, 
ok kvað engum öðrum skyldu hlytt hafa — 
„enn þó veitta ek honum bana“. Sigurðr 
kvaðst eigi lengr þolat hafa atgang þeira 
enn ———- —-— ———— — —— 

--- (Þorvaldr var) bróðir Jóreiðar, faðir 
Helga ok Gríms Droplaugar sona; Hallkatla 
var móðir Þorkels Geitissonar í Krossavík. 
Ólof hét systir Halls á Síðu; hon var móðir 
Kolbeins Flosasonar, Þórðarsonar Freysgoða 
at Svínafelli. Ljótr son Halls átti Helgu 
dóttur Einars frá Þverá, ok var þeira dóttir 


Guðrún er átti Ari Þorgilsson af Reykjanesi. 


Annarr son Halls var Þorsteinn, er nú hefir 
verit frá sagt um hrið. Þriði son Halls var 
Egill. Hann átti Þorlaugu dóttur Þorvalds 
ór Ási ór Hjaltadal; þeira dóttir var Þor- 
gerðr, móðir Jóans biskups ens helga. Kolr 
var enn fjórði son Halls. Hann átti Álofu 
dóttur Özurar frá Breiðá. Dóttir Halls var 
Gróa, er átti Teitr son Gizurar hvíta; þeira 
son var Hallr, faðir Gizurar, föður þeira 
Magnúss biskups ok Þorvalds, föður Gizur- 
ar. Ingvildr hét dóttir Halls; hana átti Eyj- 
ólfr son Guðmundar ens ríka af Möðruvöll- 
um. Þeira dóttir var Þórey móðir Sæmund- 
ar ens fróða, föður Lofts, föður Jóns, föður 
Sæmundar í Odda. Teitr Ísleifsson átti Jór- 
unni hennar móðir var Þórdis dóttir Þor- 
valds Hallssonar af Siðu. Þorgerði dóttur 
Halls á Síðu átti Þorgrimr son digr-Ketils. 
Gró dóttur Halls átti síðan Snorri Kálfsson, 
enn eftir hann átti Gró Þorvarðr krákunef. 
Þórdísi dóttur Síðu-Halls átti Þórðr Hall- 

dórsson ór Forsárskógum. Ok lýkr svá þessi 
sögu er frá Þorsteini er sögð. 


Draumr Þorsteins Síðu-Hallssonar. 


Draum þenna dreymdi Þorstein son Halls 
á Síðu austr at Svínafelli áðr hann væri þar 
veginn. Konur þrjár kvámu at honum ok 
mæltu við hann: „Vaki þú, Þorsteinn“, sögðu 
Þær, „Gilli þræll þinn vill svíkja þik fyrir 
þat er þú lézt gelda hann, ok er þetta eigi 
lygi; láttu drepa hann“, sögðu þær. Þá kvað 
ein þeira, sú er fyrst gekk, vísu þessa ok var 
harmþrungin: 


(1) Allskörpu hefr orpit 
ævinhildr með lævi 
fyrir herðundum hurðar 
heinar, ægisbeini; 
gumnum stendr fyrir gamni 
Gerðr með brugðnu sverði. 
Vill ei enn með öllu 
eykvæn Héðins þeyjar 
eykvæn Héðins þeyjar. 


„ee. Þá vaknaði Þorsteinn ok lét leita þræls- 
ins ok fanst hann eigi. Þá sofnaði Þorsteinn 
aðra nótt; þá kvámu draumkonurnar með 
hina sömu sögu, ok gekk sú fyrst, er áðr 
var í miðju, ok kvað sú þetta, er fyrst gekk: 

(2) Fram gekk dóms at dómi 
dómspakr hinn er lög rakti, 
unni guð þess er inni 
óþekk skyli slekkja; 
áðr febringin(n) fengi 
fangsæl(1) Dvalins hanga 
baldr sá er blóðs of eldi 
biðkvæn und lok riðnar, 
biðkvæn und lok riðnar 


æfi þinnar, Þorsteinn!“ Þorsteinn vaknaði ok 
var leitat þrælsins ok fanst hann eigi. Hin 
sömu tíðindi gerðust hina þriðju nátt, at þær 
kvámu enn ok váru þá grátandi allar; gekk 
sú þá fyrst, er áðr hafði síðast gengit. Sú 
mælti þá: „Hvert skulum vér þá hverfa eftir 
þinn dag, Þorsteinn?“ sagði hon. Hann svar- 
ar: „Til Magnúss sonar mins“, sagði hann. 
„Litla stund munu vér þar mega vera“, sagði 
hon ok kvað visu: 


(3) Flugvörna sitr Fjörnis 
fákund megin-unda 
hvöss yfir höggnum vísa 
hjálma Guðr at jálmi; 
þess es endr fyrir enda 
andþings um sjöt banda, 
þat man ógurlegt, ægis 
óks sky máni tóku, 
óks ský máni tóku 


lífit frá þér Þorsteinn!“ Eftir þetta lét Þor- 
steinn ok Yngvildr kona hans leita Gilla, enn 

hann hittist eigi. Þá gerði á veðr ilt, ok 
vildi bóndi eigi at þau færi á brott, er veðr- 
it var svá ilt. Enn hina næstu nátt gekk Gilli 
þræll inn um leynidyr, er menn sváfu, ok 
brá saxi, enn Þorsteinn hvildi svá at hann 
lagði hönd sína í höfuð sér. Gilli brá sax- 
inu á barka Þorsteini, en hann spratt upp 
við ok brá sverði ok fell þegar á bak aftr 
ok var þá dauðr, en þrællinn hljóp utar í 
eldhúsit ok varðist þar ór horni einu, því at 
heimamenn Þorsteins sóttu eftir honum. Sið- 
an báru þeir föt á vápn hans; þá kastaði 
hann saxinu ok mælti: „At lokum er nú 
komit æfi minnar“. Þá mælti Yngvildr: 
„Hverr réð þér þetta hit illa verk at gera?“ 
Hann svarar: „Einskis manns ráð eru þetta 
annars enn min“. Þá var sett á kvið Gilla 
glóandi munnlaug. Þá mælti Gilli: „Kvelið 
mik ekki lengr, ella mun ek mæla þat orð, 
Yngvildr, at uppi man vera alla æfi í kné- 
runni yðrum ok mun á hrina“. Þá spyrndi 
Yngvildr á munnlaugina, enn kviðrinn Gilla 
sprakk af bruna. Síðan var hann færðr niðr 
um garð ok sökt í fen eitt ok sér þess enn 
merki. Gilli þessi var son Jathguðs, Gilla- 
sonar, Bjaðachssonar, Kjarfalssonar konungs 
af Írlandi, hins gamla, er þar ríkti lengi. 

28 ÞORSTEINS SAGA 


Vísnaskýringar 


eða tilraun til að skýra vísurnar í draumi Þor- 
steins Síiðu-Hallssonar. 


„1. Æfinhildr! hefir (með lævi? orpit3 all- 
skörpu ægisbeini“ fyrir (heinar hurðar herðund- 
um. Gerðré stendr gumnum?T fyrir gamni með 
brugðnu sverði. Héðins þeyjar eykvæn8 vill ei(gi) 
enn með öllu .... 


1. Æfinhildr, æfidis. — 2. með lævi, með svik- 
um. — 3. orpit, kastað. — 4. allskörpu ægisbeini, 
hörðum steini. — 5. heinar hurðar herðundum, 
mönnum. — 6. Gerðr, tröllkona, hér = dis (þ. e. 
æfidisin). — 7. gumnum, mönnum. — 8. Héðins 
þeyjar eykvæn, valkyrja, hér = dis(in). 

Æfidis(in) hefir með svikum kastað hörðum 
steini fyrir mönnum; hún stendr þeim fyrir 
gamni (þ. e. ógnar þeim) með brugðnu sverði, 
en vill eigi enn með öllu... ; 

(framhald efnisins í vísunni Vitan. Þótt Áeu 
orðin sé nægilega mörg samkvæmt bragarhætti). 


2. Hinn, er rakti lögl, gekk fram at dómi, er 
skyli? slekkja8 óþekk innif; unni dómspakr guði 
þess dóms, áðr fébringinn8 dvalins hanga baldr7 
fengi und lok riðnar8 of eldi? biðkvæn10 (æfi 
Þinnar, Þorsteinn); sá er fangsæll blóðs. 


1. rakti lög, hugði at lögum. — 4. skyli, skyldi. 
— 3. slekkja, slökkva, sæfa. — 4. óþekk inni, illa 
hugl(?). — 5. dómspakr guð Óðinn? — 6. fé- 
bringinn (t.g. óviss, fyrir „febringin“, sem finnst 
í handritunum, en verðr eigi skilið), er hér tek- 

ið sem fémildr (fégjöfull), en er þó eigi viðfeld- 
ið í þessu sambandi. — 7. dvalins hanga baldr, 
Óðinn. — 8. fengi und lok riðnar, fengi færðar 
til heljar(?) — 9. of eldi, með eldi(?) — 10. 
biðkvæn, dis, hér: dísir (æfidísir). 

Hinn er hugði at lögum, gekk fram at dómi er 
skyl(d)i sæfa illa hugi; þess dóms unni dóm- 
spakr guð, áðr (hann) fengi færðar til heljar 
með eldi dísir æfi þinnar, Þorsteinn o. s. frv. 
{Skýring þessi er þó alls eigi viss, enda hafa 
þeir Dr. Guðbrandr og Möbius látið síðara helming 
vísunnar með öllu óskýrðan)|. 


3. Þessi vísa er svo mjög úr lagi færð, að hún 
verðr eigi skýrð, svo að gagn sé að, og með þvi 
að skýringarnar geta ekki orðið annað en tilgát- 
ur einar, þegar um svo affærðan kveðskap er að 
ræða, er þeim sleppt hér með öllu, því að þótt 
hinar tvær vísur, sem hér að framan hefir verið 
reynt að skýra, sé mjög óvissar, eru þær þó nokk- 
uru líkari til að verða skyrðar, en þessi er. Dr. 
Guðbrandr hefir í „Draumvitrunum“ reynt að 
skýra fáein orð í fyrra helmingi vísunnar, en 
telr þó vafasamt, að þær skýringar sé réttar. 
Síðara helmingi vísunnar hefir hann sleppt með 
öllu. 

eða tilraun til að skýra vísurnar í draumi Þor- 

ið sem fémildr (fégjöfull), en er þó eigi viðfeld- 

(Skýring þessi er þó alls eigi viss, enda hafa 

reynt að skýra, sé mjög óvissar, eru þær þó nokk- 

Guðbrandr hefir í „Draumvitrunum“ reynt að 

telr þó vafasamt, að þær skýringar sé réttar. 
Síðara helmingi vísunnar hefir hann sleppt með 

Ísleifr (Gizurarson hins hvita, biskup) 24. 


Jarlsnautr (öxi Þorsteins Hallssonar) 21. 

Jathguð Gillason 27. 

Jóan SE biskup hinn helgi (Ögmundarson, t 
1121 

Jón Loftsson í Odda ({ 1197) 24. 

Jóreiðr Þiðrandadóttir (móðir Þorsteins Hallsson- 
ar) 20, 

Jórunn (Einarsdóttir, og) dóttir Þórdísar, kona 
Teits prests Ísleifssonar 24. 


Kálfr faðir Snorra (c. 1000; = Kálfr Ásgeirsson 
æðikolls?) 24. 

Kársstaðir, bær í Suðr-Múlasyýslu 12, 22. 

Ketill (digr-Ketill) 24. 

Kjarfalr hinn gamli, Írakonungr 21. 

Kleif, bær í Breiðdal, í Suðr-Múlasýslu 12. 

Kolbeinn Flosason (brennu-Flosa), Þórðarsonar 
lán efa = Kolbeinn lögsögumaðr, 1066— 1071 } 24. 

Kollr Hallsson (Síðu-Halls) 11, 18, 19, 24. 

Krossavík, bær í Vápnafirði 24. 


Landsnes, í Suðr-Múlasýslu 21. 
Ljótr Hallsson af Síðu ({ 1012) 8, 24. 
Loftr Sæmundarson, prestr í Odda 24. 
Lón í Austr-Skaftafellssýslu 12. 


ry SlAlrakson biskup í Skálholti (1216— 
236 á 

Magnús (hinn góði) Ólafsson, Noregskonungr (1035 
1047) 4. 

Magnús Þorsteinsson, Hallssonar af Síðu 26. 
Mærr, í Noregi 2. 

Möðruvellir í Eyjafirði 24. 


Naddr Þórhaddsson 22, 23. 
Njáls saga 3. 
Noregr 4. 





Oddi, bær á Rangárvöllum 24. 

Ólafr (hinn helgi Haraldsson) faðir Magnúss kon- 
ungs d. 

Ólof (Þorsteinsdóttir) systir Halls af Síðu 24. 

Ólof (Álof) Özurardóttir, frá Breiðá 24. 
Orkneyjar 1—4. 

Órækja A STEINSAOn, Bersasonar („frændi Þór- 
' hadds“) 1 
Óspakr ln 4. 


Rannveigarstaðir, bær í Suður-Múlasýslu 9. 
Reykjanes, í Barðastrandarsýslu 24. 
Rögnvaldr (Eysteinsson) jarl af Mæri 2. 


Sigurðr auðgi, fylgdarmaðr Þorsteins Hallssonar 
23. 


Sigurðr Hlöðversson, jarl í kl 1014)1—.3. 
Síða, í Austfirðingafjórðungi 2 25. 

Siðu-Hallr, sjá Hallr Þorsteinsson. 

Skegg-Broddi, sjá Broddi Bjarnason. 

Skotland 2. 

Smjörvatnsheiðr í Austfjörðum 19. 

Snorri Kálfsson (ft um 1040?) 24. 

Steinn (drauma-Steinn) 12—18. 

Stræti, bær í Suðr-Múlasýslu 9, 10, 12, 15. 
Svínafell, bær í Öræfum í Skaftafellssýslu 24, 25. 
Sæmundur Jónsson í Odda (ft 1222) 24. 

TOR fróði (Sigfússon), prestr í Odda (1 


Teitr Gizurarson, hins hvita 24. 

Teitr Ísleifsson (biskups, prestr í Haukadal; 
1111) 24. 

Torf-Einarr, sjá Einarr Rögnvaldsson. 


Vápnafjörðr, í Norðr-Múlasýslu 19. 
Vápnfirðingar 4, 7. 
Vestrlönd 2. 


Yngvildr (Bjarnadóttir | Viga-Bjarna| Brodd-Helga- 
sonar) kona Þorsteins Hallssonar 7, 26—27. 

Yngvildr Hallsdóttir af Siðu, kona Eyjólfs halta á 
Möðruvöllum 24. 


Þiðrandanautr (öxi, Þorsteins Hallssonar) 21. 
Þiðrandi (hinn spaki, Ketilsson, í Njarðvík) 20. 
Þórdis Hallsdóttir (Síðu-Halls) 24. 

Þórdis Þorvaldsdóttir, Hallssonar 24. 

Þórdis Örurardsttir, móðir Halls af Síðu 2. 

Þörðr Halldorsson úr Forsarskógum 24. 

Þórðr Frevsgoði (Örmrarson} að Svinafelli 24. 

Þórey Evjolfsdöttir, moðir Sæmundar hins fróða 24. 

Þorfinnr hauskijufr Einarsson. Orkneyjajarl 2. 

Þorgerðr Egilsdettir, Hallssonar 24. 

Þorgerðr Hallsdettir (Siða-Halls) 24. 

Þorgils (Arason, Massonar, a Revkjahólum) faðir 
Ára 24. 

Þorgrimr digsr-Ketilsson 24. 

Þórhaddr skal, Hafliotsson á Rannveigarstöðum 
I, 5——22 (sbr. formalann). 

Þorkell bóndi á Berunesi 12 2. 

Þorkell Geitsson í Krossavík 24. 

Þorlaug Þorvaldsdóttir úr Ási 24. 

Þorleifr 1 (== Þorleifr hinn kristni?). 

Þorsteinn Hallsson (Siðu-Halls) á Hofi í Álftafirði 
1—11, 1527. 

Þorvaldr (Skeggjason) í Ási í Holtum (ekki „i 
Hjaltadal“) 24. 

Þorvaldr Gizurarson í Hruna (% 1235) 24. 

a Hallsson (Siðu-Halls; Landn.: Þorvarðr) 
24. 

Þorvaldr Þiðrandason 24. 

Þorvarðr krákunef (á 11. öld) 24. 

Þorvarðr Þórhaddsson 22, 23. 

Þrot, bær í Austfjörðum(?) 16. 

Þverá í Eyjafirði 24. 


Æðasteinn, í Suðr-Múlasýslu 21. 
Özurr (Hróaldsson) frá Breiðá 24. 


Özurr Brynjólfsson, hins gamla 17. 
(keiliselgr) Hrolllaugsson 2. 

